**Paziņojums par Pasta termināļa (pakomāta) izvietošanas vietas Emiļa Melngaiļa ielā 2, Lēdurgā, Lēdurgas pagastā, Siguldas novadā, nomas tiesību rakstisko izsoli**

**2024.gada 21.maijā plkst. 10.00,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, notiks nomas tiesības uz pasta termināļa (pakomāta) izvietošanas vieta 3.60 m2 platībā Emiļa Melngaiļa ielā 2, Lēdurgā, Lēdurgas pagastā, Siguldas novadā, pie būves ar kadastra apzīmējumu 6656 002 0391 002 sienas (vieta atzīmēta plānā, kas ir pievienots izsoles noteikumiem kā Pielikums Nr.2) – rakstiskā izsole ar augšupejošu soli. Izsoles **sākotnējā nomas maksa** tiek noteikta 60,00 EUR (sešdesmit *euro*) un pievienotās vērtības nodoklis 21% apmērā 12,60 EUR (divpadsmit *euro* 60 centi), kas kopā ir 72,60 EUR (septiņdesmit divi *euro* un60 centi) mēnesī. Iesniedzot pieteikumu izsolei, nomas tiesību pretendents norāda piedāvāto nomas maksu, kas ir vienāda vai augstāka par sākotnējo nomas maksu.

Pieteikumi Pretendentiem jāiesniedz laikā **līdz 2024.gada 16.maija pl.18.00.** Pieteikumu dokumenti jāiesniedz līdz izsoles publikācijā norādītajam termiņam Siguldas novada pašvaldības Teritorijas attīstības pārvaldē, Zinātnes ielā 7, Siguldā, Siguldas novadā darba laikā.

Pirms piedāvājuma iesniegšanas jāiemaksā **dalības maksa** **30 EUR** (trīsdesmit *euro*) apmērā, t.sk. PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību nekustamā īpašuma Emiļa Melngaiļa ielā 2, Lēdurgā, Lēdurgas pagastā, Siguldas novadā, daļas pie būves ar kadastra apzīmējumu 6656 002 0391 002 sienas nomas tiesību izsolē,” un **nodrošinājums 30 EUR** (trīsdesmit *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums par nekustamā īpašuma Emiļa Melngaiļa ielā 2, Lēdurgā, Lēdurgas pagastā, Siguldas novadā, daļas pie būves ar kadastra apzīmējumu 6656 002 0391 002 sienas tiesību izsolē”.

**Informācija par nomas objektu:**

Adrese –Emiļa Melngaiļa iela 2, Lēdurga, Lēdurgas pagasts, Siguldas novads, LV-4012

Kadastra apzīmējums Nr. – 6656 002 0391 002

Nomas objekta izmantošanas mērķis ir sūtījumu pakomāta izvietošana, lai nodrošinātu Lēdurgas pagasta iedzīvotājiem iespējas saņemt sūtījumus un nosūtīt tos šādos veidos: pakomāts – pakomāts; kurjers – pakomāts; komersants – pakomāts; pakomāts – komersants u.c.

Izvietošanas vieta – 3.60 m2

Nomas termiņš – termināļa izvietošanas vietas nosolītājs iegūs nomas tiesības no nomas līguma noslēgšanas un Termināļa izvietošanas vietas pieņemšanas – nodošanas akta parakstīšanas dienas uz 5 (pieciem) gadiem.

Nomnieks nav tiesīgs nodot Nomas objektu apakšnomā vai nodot citām personām līgumā noteiktās saistības, ja par to nav saņemta iepriekšēja rakstiska iznomātāja atļauja.